ഈരാറ്റുപേട്ട നഗരസഭയിലെ ചെയര്പേഴ്സണ് തെരഞ്ഞെടുപ്പില് എല്ഡിഎഫ് മത്സരിക്കില്ല സ്വന്തം നിലയില് ഭരിക്കാന് സാധിക്കാത്തതിനാലാണ് വിട്ട്നില്കുന്നതെന്ന് എല്ഡിഎഫ് ഈരാറ്റുപേട്ട: ഇക്കുറി ഈരാറ്റുപേട്ട നഗരസഭയിലെ ചെയര്പേഴ്സണ് തെരഞ്ഞെടുപ്പില് എല്ഡിഎഫ് മത്സരിക്കാനിറങ്ങില്ല. ഇന്നലെ ചേര്ന്ന എല്ഡിഎഫ് പാര്ലിമെന്ററി പാര്ട്ടി യോഗത്തിലാണ് തീരുമാനം ഉണ്ടായിരിക്കുന്നത്. ഇതിന് കാരണമായി എല്ഡിഎഫ് നേതൃത്വം ചൂണ്ടി കാട്ടിയിരിക്കുന്നത് സ്വന്തം നിലയില് ഭരിക്കാന് സാധിക്കാത്തതാണ്. യുഡിഎഫ് ചെയര്പേഴ്സന് സുഹ്റ അബ്ദുല് ഖാദറിനെതിരെ എല്ഡിഎഫ് കൊണ്ടുവന്ന അവിശ്വാസം എസ് ഡി പിഐ പിന്തുണച്ചതിനെ തുടര്ന്ന് പാസായിരുന്നു ഇത് ഏറെ വിവാധം സൃഷ്ടിച്ച സംഭമായിരുന്നു. 28 അംഗ നഗരസഭയില് 15 പേരും എല്.ഡി.എഫ് അവിശ്വാസ പ്രമേയത്തെ പിന്തുണക്കുകയായിരുന്നു. കോണ്ഗ്രസ് വിട്ടു വന്ന ഒരംഗവും എസ്.ഡി.പി.ഐ അംഗങ്ങളും ഇക്കൂട്ടത്തിലുണ്ടായിരുന്നു. കോണ്ഗ്രസ് കൗണ്സിലര് അന്സലന പരീക്കുട്ടി യു.ഡി.എഫ് വിട്ടതോടെ അംഗസംഖ്യ 13 ആയി കുറഞ്ഞിരുന്നു. എല്.ഡി.എഫിന് ഒമ്ബത് അംഗങ്ങളും എസ്.ഡി.പി.ഐക്ക് അഞ്ച് അംഗങ്ങളുമാണ് ഉണ്ടായിരുന്നത്. കോണ്ഗ്രസിലെ ഒരംഗത്തിന്റെ പിന്തുണ ലഭിച്ചതോടെ പ്രതിപക്ഷ നിരയില് 15 അംഗങ്ങളായി. ഇതോടെ യു.ഡി.എഫ് അംഗങ്ങള് വോട്ടെടുപ്പില് നിന്ന് വിട്ട് നിന്നു. എന്നാല് സിപിഎം വിശദീകരിക്കുന്നത് അവിശ്വാസപ്രമേയം അവതരിപ്പിക്കുന്നതുമായി ബന്ധപ്പെട്ട് മുന്നണിക്ക് പുറത്ത് ചര്ച്ചകളൊന്നും നടന്നിട്ടില്ലെന്നാണ്. പാര്ട്ടി നിലപാടിന് വിരുദ്ധമായി യാതൊരു തീരുമാനവും ഈരാറ്റുപേട്ടയില് എടുക്കില്ലെന്നും സിപിഎം പൂഞ്ഞാര് ഏരിയ സെക്രട്ടറി പറഞ്ഞിരുന്നു. Tags